۱۴۴۶-۹-۱۷ تاریخ نشر شوی خبرونه نورستان #نورستان ولایت کې ٣٤٠ زده کوونکو ته د زده کړو زمینه برابره شوې! #افغانی_سرې_میاشتې د تېرو ۳ میاشتو په اوږدو کې نورستان ولایت کې د خپل ښوونیز مرکز له لارې ٣٤٠ هغو زده کوونکو ته، چې په شخصی ښوونیزو مرکزونو کې یې د فیس ورکولو توان نه درلود؛ د اسلامی ښوونې، سیرت النبی، لیک لوست، ریاضی، انګلیسی او کمپیوټر برخو کې د زده کړو زمینه برابره کړې ده. فاریاب #فاریاب ولایت کې څه باندې ٨٠٠٠ تنه ناروغانو ته روغتیایی خدمات! د ‎#افغانی_سرې_میاشتې روغتیاپالانو د فاریاب ولایت په بېلابېلو سیمو کې د تېرو ۳۰ ورځو په ترڅ کې ٤٢٩٥ تنو ته د کتنې ترڅنګ د اړتیا وړ درمل ورکړی؛ د ٢٥٤ تنو ټپیانو پانسمان، ١١٩٠ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ٢٣١ کسانو ته د روغتیا ساتنې په تړاو اړینې مشورې، ٤٣٧ مېرمنو ته د زیږون په برخه کې خدمات، ١٣٦٥ خوارځواکو ماشومانو ته د خوارځواکۍ اړوند خوراکی توکی او ٢٤٩ تنو مېرمنو ته یې د کورنی تنظیم د چمتووالی په برخه کې لازمې مشورې هم ورکړې دی. مرکزی ریاست د ګرځنده روغتیایی ټیمونو لپاره د ۳ عراده موټرو د کرایې کولو په پار د داوطلبۍ ناسته وشوه! نن دوشنبه د رمضان میاشتې پر ۱۷ مه، د #افغانی_سرې_میاشتې له لوری د دې خیریه ملی ټولنې په مرکزی دفتر کې په #ننګرهار او #هرات ولایتونو کې د روغتیایی خدمتونو د ریاست اړوند ګرځنده روغتیایی ټیمونو لپاره د ۳ عراده موټرو د کرایه کولو په پار د داوطلبۍ غونډه ترسره شوه. یاده ناسته کې ۳ سوداګریزو، لوژستیکی او ترانسپورتی شرکتونو ګډون درلود، چې د نظارت او ارزونې د ټیم له لوری د اسنادو تر ارزونې او کره کتنې وروسته به یې قرارداد پر شرایطو برابر ګټونکی شرکت ته ورکړل شی. مرکزی ریاست په کاری چاپېریال کې د کارکوونکو د اړتیاوو معلومولو په موخه ناسته وشوه! نن دوشنبه د رمضان میاشتې پر ۱۷مه، د #افغانی_سرې_میاشتې مرکزی دفتر کې د ریاستونو او مستقلو آمریتونو اړوند د کارکوونکو د کاری وړتیاوو د معلومولو او په کاری چاپېریال کې د شته ستونزو د هواری په موخه د اداری اصلاحاتو او ملکی خدمتونو د ادارې د ګمارل شوی ټیم له لوری ددې خیریه ملی ټولنې له کارکوونکو څخه په لیکلې بڼه په کاری ساحه کې د شته ستونزو او اداری چارو د لاښه والی په موخه معلومات واخیستل شول. یاده دې وی چې د ملکی خدمتونو اداره به د ستونزو تر تحلیل او ارزونې وروسته په اړونده برخو کې کارکوونکو ته د ظرفیت لوړونې ورکشاپونه دایر کړی. ============================== جلسه‌ای ارزیابی به منظور شناسایی نیازهای کارمندان در محیط کاری برگزار شد! امروز دوشنبه، ۱۷ ماه رمضان، در دفتر مرکزی #هلال_احمر_افغانی، از سوی تیم موظف اداره اصلاحات اداری و خدمات ملکی به منظور شناسایی ظرفیت‌های کاری کارمندان ریاست‌ها و آمریت‌های مستقل و حل مشکلات موجود در محیط کاری، از کارمندان این جمعیت خیریه ملی به شکل کتبی به منظور حل چالشها و بهبود روند کاری، معلومات جمع‌آوری نموده اند. قابل ذکر است که اداره خدمات ملکی پس از تحلیل و ارزیابی مشکلات، برای ارتقای ظرفیت کارمندان در بخش‌های مربوطه ورکشاپ‌های آموزشی برگزار خواهد نمود. زابل #زابل ولایت کې پر اړمنو او بېوزله کورنیو ۶ قلمه د خوراکی توکو مرسته ووېشل شوه! نن دوشنبه د رمضان د میاشتې پر ۱۷مه، د #افغانی_سرې_میاشتې له لوری د زابل ولایت د مرکز قلات اړونده سیمو له ۳۷۵ اړمنو او بېوزله کورنیو سره په ټولیزه توګه ۱۶.۶۸۷ ټنه د خوراکی توکو مرسته ترسره شوه. یاده مرسته چې د ترکیې د سرې میاشتې په مالی همکارۍ چمتو شوې وه، هرې کورنۍ ته ۴۴.۵ کیلو خوراکی توکی چې اوړه، غوړی، وریژې، بوره، لوبیا او خُرما په کې شامله وه؛ ورکړل شول. ننګرهار #ننګرهار ولایت کې د یوې اړمنې کورنۍ سره شل زره افغانۍ نغدی مرسته وشوه! نن دوشنبه د رمضان د میاشتې پر ۱۷مه، د #افغانی_سرې_میاشتې له لوری د ننګرهار ولایت د بهسودو ولسوالۍ د سراچې سیمې په نغلو کلی کې له هغې اړمنې او بې وزلې کورنۍ سره د شل زره (۲۰،۰۰۰) افغانۍ نغدی مرسته وشوه چې په ټولنیزه رسنۍ (فسبوک) کې یې د غربت او سخت اقتصادی حالت په اړه یوه ویډیو خپره شوې وه چې پکې یوې مېرمنې د خپل ژوند د ستونزو, د کورنۍ د سرپرشت نشتون، درې ځوانو بچیانو د ځوانی مرګۍ او د اولادونو لپاره د نفقې برابرولو د توان نه لرلو په اړه فریاد کړی وه. د یادې موضوع په اړه د خبرېدو سره سم د افغانی سرې میاشتې د سرپرست عمومی رئیس ښاغلی شـ.ـیـ.ـخ الحـ.ـ.ـدیث شـ.ـ.ـهـاب الـ.ـ.ـدین دلاور په حکم د یادې کورنۍ د اقتصادی وضعیت تر ارزونې وروسته له دوی سره شل زره افغانۍ نغدی مرسته ترسره شوه او په راتلونکی کې د لا ډېرو مرستو او همکاریو ډاډ ورکړل شو. لوګر #لوګر ولایت کې پر اړمنو او بېوزله کورنیو د کوچنیو کاروبارونو د برابرولو په موخه پنځه نیم میلیونه افغانۍ نغدی مرسته ووېشل شوه! نن دوشنبه د رمضان د میاشتې پر ۱۷مه، د #افغانی_سرې_میاشتې له لوری د لوګر ولایت د مرکز اړونده سیمو او د څرخ ولسوالۍ له ۳۵۰ اړمنو او بېوزله کورنیو سره د کوچنیو کاروبارونو د برابرولو په موخه په ټولیز ډول پنځه نیم میلیونه (۵،۵۰۰،۰۰۰) افغانۍ نغدی مرسته ترسره شوه